康熙字典《广韵》《集韵》《韵会》《正韵》落盖切,音赖。《说文》龠三孔也。大者谓之笙,中者谓之籁,小者谓之箹。《尔雅注》箫,一名籁。《史记·司马相如传》摐金鼓,吹鸣籁。《注》籁,箫也。又凡孔窍机括皆曰籁。《庄子·齐物论》人籁则比竹,地籁则众窍是已。又叶力制切《宋玉·高唐赋》缘叶紫里,丹茎白蔕。纤条悲鸣,声似竽籁。《注》蔕,丁计切。籁,力制切。考证:〔《史记·司马相如传》摐金鼓,吹鸣籁。〕　谨照原文摐改摐。